1o ΦΕΣΤΙΒΑΛ ΠΤΟΛΕΜΑΪΔΑΣ: 
Η πόλη γιορτάΖΕΙ
Πτολεμαΐδα, 24/3/2017

1ο ΔΕΛΤΙΟ ΤΥΠΟΥ 
 1ο φεστιβάλ Πτολεμαΐδας «Η πόλη γιορτάΖΕΙ» 2 Απριλίου 2017 με αφιέρωμα στο Μίμη Πλέσσα
 

Το Βαρβούτειο Δημοτικό Ωδείο Πτολεμαΐδας, στα πλαίσια του φεστιβάλ Πτολεμαΐδας: Η πόλη γιορτάΖΕΙ, παρουσιάζει ένα αφιέρωμα στη μουσική δημιουργία του σπουδαίου συνθέτη Μίμη Πλέσσα.

 

Στο αφιέρωμα στο Μίμη Πλέσσα το Δημοτικό Ωδείο Πτολεμαΐδας συνεργάζεται  με το Δημοτικό Ωδείο Θέρμης και την Ορχήστρα Σαξοφώνων «Κουκλουξσαξ», την Πολυφωνική Χορωδία Πτολεμαΐδας, την Μπαντίνα του Δημοτικού Ωδείου Πτολεμαΐδας.

 

Τα τραγούδια, επιλεγμένα από τις ταινίες καθώς και τη δισκογραφία του Μίμη Πλέσσα, ενορχηστρωμένα και ερμηνευμένα με πρωτότυπο τρόπο, τραγουδούν οι εξαιρετικές φωνές του Θωδωρή Βουτσικάκη και της Ναταλίας Λαμπαδάκη.

 

Την καλλιτεχνική διεύθυνση της Ορχήστρας Σαξοφώνων του Δημοτικού Ωδείου Θέρμης καθώς και τη διδασκαλία της Μπαντίνας του Δημοτικού Ωδείου Πτολεμαΐδας έχει ο καθηγητής σαξοφώνου Θεόφιλος Σωτηριάδης.

 

Τη μουσική παράσταση διευθύνει ο Λάζαρος Τσαβδαρίδης.
Στην έναρξη της εκδήλωσης «Αφιέρωμα στο Μίμη Πλέσσα» θα γίνει τελετή απονομής τιμής στον συμπολίτη μας μουσικό - μουσικοπαιδαγωγό κ. Πατρικίδη Βαλεντίνο για τη συνεισφορά του στην πόλη μας και στην ευρύτερη περιοχή.

Ταυτότητα:
Κυριακή, 2 Απριλίου 2017

Ώρα : 21.00

Αίθουσα: Αμφιθέατρο Hotel Pantelidis
Είσοδος: 5 € - Δωρεάν διάθεση 20 προσκλήσεων σε άνεργους

Πληροφορίες:
ΥΨΙΚΑΜΙΝΟΣ (Βασ. Σοφίας 30): 10.00π.μ.-2.00μ.μ. και 18:00-22:00 
Τηλ: 24630 28740, 6977 616991, 6977009345 
ΑΠΟ ΤΟ ΓΡΑΦΕΊΟ ΤΥΠΟΥ
